Párbaj - javasolt pontozás

< Párbaj

# Javasolt pontozás párbajhoz

**Tippek, ötletek**

Ha már elolvastad az előzőeket, akkor tudod milyen képességek számítanak párbaj közben. De nem mindegy, hogy ezeket a képességeket hogyan kombinálod, melyiket milyen mértékben fejleszted.
Sok lehetőség van, itt most láthatsz pár sikeres elosztást. Attól függően, hogy ütőfegyvert vagy lőfegyvert használsz két általános irányzat alapján rakosgasd a pontjaidat.

* Az első és manapság legelterjedtebb a kitérés-fellépés alapú pontozás, jelenleg ez a favorit, a toplistás párbajosok javarésze így pontozza a karakterét. Ez az ajánlott irányzat lőfegyver esetén.
* A második az ún. ellenállás (vagy rezisztencia), ez egy régebbi és kevésbé elterjedt irányvonal, elsősorban ütőfegyveresek részére.

*Megjegyzés:* a lentebb leírt arányok illetve mennyiségek ruhával értendők

*Megjegyzés:* természetesen mindkét irányvonal lehetséges másfajta fegyvernemben is, de én ezeket
ajánlom

## Kitérés-fellépés alapú párbaj

Fájl:Kepessegek fellepes.png
Fájl:Kepessegek kiteres.png
Fájl:Kepessegek loves.png
Fájl:Kepessegek celzas.png
Fájl:Tulajdonsagok ugyesseg.png

Jelenleg ez az uralkodó irányvonal párbajban. Lényege, hogy az ellenfeled a lehető legkevesebbszer találjon el, így csökkentve a kapott sebzés értékét. Előnye, hogy hasznosan tudod a képességpontjaidat elosztani, sokkal több és jobb TP-s munkát tudsz majd végezni (főleg magasabb szinten) és a nagy szerencse faktor miatt néha meglepő módon le tudsz győzni nálad amúgy erősebb ellenfeleket is.

Hátrányaihoz tartozik, hogy kis szinten kevés a jó munka, kevésbé megbízható és kevesebb az életed, így többet kell a párbajok között a hotelben aludnod és erődharcokon se várnak majd tárt karokkal.

Magának a pontozásnak sokféle ága van, az első és legegyszerűbb, ha az összes tulajdonságodat ügyességre pakolod. Így már nagyjából elég célzásod és lövésed lesz, a képességpontjaidat pedig főképp kitérésre, illetve fellépésre és/vagy taktikára (attól függően, hogy támadó, védekező, vagy vegyes jellegű párbajost szeretnél létrehozni) érdemes tenni 3:1 arányban a kitérés javára. Igény szerint még célzásra is tehetsz pár képességet, úgy, hogy ruhával együtt nagyjából a szinted szorozva kettővel értéken legyen.

Ennek a pontozásnak egy kicsit módosított változata, ha a tulajdonságpontjaid 20-30%-át karizmára teszed, a képességeket pedig hasonlóan az előzőhöz érdemes elosztani.

*(Megjegyzés: a fellépésed/taktikád ne nagyon haladja meg itt se a kitérésed harmadát, ugyanis a kitérés nagyobb hangsúlyt kap párbajban)*

Fájl:Tulajdonsagok mozgekonysag.png
Fájl:Kepessegek reflex.png
Fájl:Kepessegek kiteres.png
Fájl:Kepessegek fellepes.png
Fájl:Kepessegek celzas.png
A harmadik, és egyben legérdekesebb variáció a mozgékonyság alapú. Ezt az irányzatot viszonylag kevesen képviselik, ám igen szép eredményekkel, ezért mindenképpen érdemes megemlíteni. Tehát itt minden tulajdonság mozgékonyságra megy, a képességeidet pedig a föntebb leírtakhoz hasonlóan célzás, kitérés illetve fellépés között érdemes elosztani a megfelelő arányban. Tehetsz ezen kívül még
pár pontot reflexre, ami hasznos lehet kisebb szintű párbajosok lövésének lefogására (az ellenállásról később) valamint ha más nem is, a ruhád adjon pár pont lövést, nehogy az amúgy nem ellenállós
ellenfél pár kósza pontja reflexen meglephessen.

## Ellenállás (rezisztencia)

Az elosztás lényege, hogy nem kitérni próbálsz az ellenfél lövései elől, hanem megpróbálod lecsökkenteni azok erejét. Ezzel az elosztással sok találatot fogsz bekapni, de ezek értéke alacsony
lesz, így neked nem muszáj sokszor betalálni, van mikor elég 1-2 találat is. Fő előnye a megbízhatóság, valamint sokkal több életed lesz, mint egy lövős karakternek, DE: kötöttebb és pontigényesebb az elosztás, és nem igazán kapcsolódnak hozzá jó TP-s munkák (főleg alacsony szinten nem). Jól meg kell tudnod válogatni az ellenfeleidet, és főleg szintelőny esetén működik jól, ezért ez az irányzat inkább tapasztaltabb játékosoknak ajánlott.

Fájl:Kepessegek szivossag.png
Fájl:Kepessegek reflex.png
Az ellenfeled sebző erejét fegyverétől függően a szívósság illetve a reflex képességgel csökkentheted. Természetesen ezek nagysága a sebzés mértékét is meghatározza. Fontos megjegyezni azonban, hogy a reflexed/szívósságod csak akkor érvényesül, ha nagyobb az ellenfél lövésénél/ütőerejénél. Egyéb esetben az ellenfél a fegyvere által meghatározott értéket sebzi, tehát az ellenállásod nem ér
semmit sem.

Fontos tudnod, hogy ez a két képesség keresztbe erősíti egymást. Vagyis mindenképp érdemes mind a szívósságodat, mind a reflexedet növelni. A keresztbe erősítés mértéke pontosan nem ismert, de
elég jelentősen növeli az esélyeidet. Ezt a fontos információt sokan nem ismerik, és nagyokat koppannak emiatt.

Akkor hogyan is rakjuk a pontjainkat? A kérdésre a válasz igazából attól függ, hogy pontosan kiket támadsz, ugyanis hozzájuk kell igazítani a pontelosztásodat, a ruhatárad. Itt pár típusról olvashatsz, ezeket természetesen átalakítgathatod, hozzáigazíthatod az ellenfeleidhez.

Fájl:Tulajdonsagok ero.pngFájl:Tulajdonsagok ugyesseg.png
Fájl:Kepessegek szivossag.png
Fájl:Kepessegek reflex.png
Fájl:Kepessegek utoero.png
Fájl:Kepessegek celzas.png
Az első és legegyszerűbb megoldás itt is az, ha a tulajdonságaidat mind egy helyre pakolod, mégpedig erőre. Így az ütőerőd és szívósságod mellett az életerőd is nagyban megnöveled, ami fontos, hiszen minden párbajban sérülni fogsz. A képességeidet célzásra (kb. szinted\*2) illetve szívósságra és főleg reflexre kell pakolnod. Azt, hogy a szívósság és reflex mekkora legyen, az ellenfeleid határozzák meg, de általánosságban nem érdemes a szinted\*2 érték fölé menni. A pontozás abban módosítható, hogy igény szerint jelentősen megnövelheted az ütőerődet, így a megfelelő értékkel átütheted a rezisztenciás ellenfeleidet is. Ez azonban meggyengíthet a kitérős párbajosokkal szemben, ellenük ugyanis a magas ütőerő nem fog számítani, csak a célzás és ellenállás.

Fájl:Tulajdonsagok ero.pngFájl:Tulajdonsagok mozgekonysag.png
Fájl:Kepessegek szivossag.png
Fájl:Kepessegek reflex.png
Fájl:Kepessegek kiteres.png
Fájl:Kepessegek celzas.png
A második típus kicsit bonyolultabb, a lényege, hogy a kitérés-fellépéses stílust kis mértékben keverjük az ellenállással. Vagyis nem csak lecsökkenteni próbálod az ellenfél sebzéseit, hanem ki is
próbálsz térni előle. Lehet, hogy csak 1-2-vel fogsz kevesebb találatot elszenvedni, de ez az 50-100 sebzés két ellenállós között akár el is döntheti a párbajt. A tulajdonságaidat nagyjából 70 % : 30 % arányban oszd el erőre és mozgékonyságra. Az a pár mozgékonyság biztosít neked annyi kitérés képességet, hogy meglegyen az a pár kitérés, ami majd a győzelemhez kell. Kicsit rá is segíthetsz a
dologra úgy, hogy kitérés és/vagy fellépés bónuszt adó ruhákat használsz. A célzásodat itt is a szokásos szinted\*2 érték közelében érdemes tartani. Az ütőerődnek nem kell túl magasnak lennie, a
rezisztenciás ellenfeleid szívóssága úgyis lecsökkenti a sebzésed, annyi képességet rakj rá, hogy egy olyan karakterbe, akinek nincs ellenállása teljes értékűt tudj sebezni. A maradék pontot pedig oszd el szívósságon és reflexen kedved és ellenfeleid szerint.

Fájl:Tulajdonsagok mozgekonysag.png
Fájl:Kepessegek szivossag.png
Fájl:Kepessegek reflex.png
Fájl:Kepessegek kiteres.png
Fájl:Kepessegek celzas.png
Ez az utolsó és egyben legérdekesebb taktika az ellenálláson belül. Ez a típus az úgynevezett mozgékonyság alapú, sebző erő nélküli pontozás. Csak olyan karakterek ellen válik be, akiknek le tudod fogni a sebzéseit teljes mértékben, hiszen te szinte mindenki ellen kicsit fogsz sebezni, a lényeg az, hogy ellenfeled még kisebbet sebezzen. Minden tulajdonságod mozgékonyságra tedd, így főleg nagy szinten egész csinos kitérésed lesz, ami mellett már tényleg jelentősen kevesebbet fognak eltalálni, főleg ha fellépéses ruhát veszel fel mellé. A kitérés mellé lesz reflexed is a tulajdonságaidból, amit érdemes tovább növelned, ezen kívül csak szívósságra és célzásra kell tenni. A célzásod a szokásos szinted\*2 körül legyen, az ellenállás viszont minél nagyobb, annál jobb, itt ki kell használni a keresztbe erősítés adta előnyöket, hiszen ha áttörik az ellenállásunkat szinte el is vesztettük a párbajt, ha viszont sikerül lefogni és a kitérés random értéke sem viccel meg minket, akkor a győzelmet már a zsebünkben érezhetjük. És ha ruhák nélkül, illetve ellenállásra kevesebb bónuszt adó ruhákban is le tudjuk fogni az ellenfél sebzéseit, akkor nyugodtan vegyünk fel fellépésre és kitérésre bónuszt adó ruhákat. Ez a pontozás igen hatékony lehet lövésre nem sokat adó kitérős párbajosok ellen, ám van egy nagy buktatója, mégpedig a kevés életerő.